Пачатак ёсць. У 2006–2007 гадах выканана праектная дакументацыя на рэстаўрацыю ўязной брамы кляштара. Аднак рэстаўрацыйныя работы пачаліся толькі ў 2009-м — узніклі цяжкасці з пошукам падрадчыка. За 2009–2010 гады выкананы работы па ўмацаванні і гідраізаляцыі фундаментаў, расчыстка цаглянай кладкі сцен сярэдняй трываласці, апрацоўка ўцалелых сцен спецыяльнымі сродкамі з мэтай прадухілення іх далейшага разбурэння, аднаўленне сцен з выкарыстаннем цэглы, вырабленай па спецыяльнай тэхналогіі і па складу і якасцям прыбліжанай да арыгінальнага матэрыялу кляштарнага комплексу. На чарзе — узвядзенне страчаных зводаў брамы і паддашкавага перакрыцця.